ועדת הבריאות, כנסת 25, פרוטוקול מספר 99, 2023-10-12 00:00

יונתן מישרקי: אדוני, יושב-ראש הקואליציה, חברי הכנסת, מנהלת הוועדה, כבוד השר, חברי צוות הוועדה, ראשית, אני מבקש לפתוח בפנייה למשפחות החטופים והנעדרים - ליבנו אתכם בשעות הקשות הללו, ואנחנו מתפללים יחד עם כל עם ישראל לשובם בשלום של יקירכם

יונתן מישרקי:      אני מבקש לשלוח מכאן בשמי, בשם חברי הוועדה תנחומים כנים למשפחות הנרצחים שנרצחו על קידוש השם, ליבנו אתכם

יונתן מישרקי:      אני מבקש מכאן לשלוח החלמה מהירה לכל הפצועים המאושפזים בבתי-החולים

יונתן מישרקי:  אני מבקש גם כן לחזק את ידי כוחות הביטחון, ומתפלל יחד עם עם ישראל להצלחתם וחזרתם בשלום

יונתן מישרקי:      היום בבוקר נקראתי על ידי יושב-ראש התנועה הרב אריה דרעי, למלא את תפקיד יו״ר ועדת הבריאות של הכנסת

יונתן מישרקי:  אני מבקש להודות ליו״ר התנועה על האמון הגדול הזה שנתן בי

יונתן מישרקי:  כמו-כן, אני מבקש להודות לשר הבריאות הנכנס, חבר הכנסת הרב אוריאל בוסו, ולאחל לו הצלחה גדולה בתפקיד

יונתן מישרקי:  אוריאל, כמובן, אתה יודע מה זו הוועדה הזו, ומה המשמעות שלה

יונתן מישרקי:  אנחנו נעבוד בשיתוף פעולה מלאה

יונתן מישרקי:  אם כן, אנחנו נדע גם לדרוש את מה שאתה ידעת לדרוש בזמנו כיושב-ראש ועדה

יונתן מישרקי:       מכאן אני מבקש לפנות לצוותי הרפואה – לרופאים, לרופאות, לאחים, לאחיות, כל צוותי הרפואה, בכלל, המתנדבים והמתנדבות הרבים שנמצאים בשטח

יונתן מישרקי:  אתם חלק בלתי נפרד ממערך הלחימה של ישראל

יונתן מישרקי:  מכאן אני מבקש להודות לכם על המסירות הגדולה

יונתן מישרקי:       בימים האחרונים כלל חברי הכנסת מגויסים כאחד בעבודה שוטפת תחת החמ״ל של הכנסת מתוך שיתוף פרלמנטרי בין כל הסיעות דבר שלא היה כדוגמתו מאז ומעולם באחדות נפלאה, ואת הרוח הזו אני מתכוון להביא כאן לוועדה בשיתוף פעולה מלא לטובת כלל הציבור בישראל

יונתן מישרקי:       בתפקידי כיושב-ראש הוועדה, אני מתכוון להעלות בתקופה קשה זו מספר נושאים

יונתן מישרקי:  הנושא הראשון: - הועדה תעקוב מקרוב אחר אפקטיביות שירותי הבריאות הניתנים למפונים, אותם אלה שפונו למרכזי הפינוי

יונתן מישרקי:       הנושא השני - החזרת החוסן לאוכלוסייה

יונתן מישרקי:  אנו נצטרך לוודא שאזרחים לא מפתחים פגיעות ושומרים על החוסן

יונתן מישרקי:  חיזוק החוסן הנפשי של האזרחים בזמן זה הינו נושא חשוב ממדרגה ראשונה, וחובה עלינו להתגייס לטובתו

יונתן מישרקי:  אני מצפה מכלל הגורמים הרלוונטיים ומשרדי הממשלה שעוסקים בכל הקשור לליווי וסיוע נפשי שיפעלו בשיתוף פעולה עם הוועדה לצורך מיצוי הכוחות בצורה מיטבית לטובת כלל האזרחים

יונתן מישרקי:       הנושא השלישי - מוכנות בתי-החולים בצפון

יונתן מישרקי:  כולנו מבינים את החשיבות הקיימת בצורך להיערך כראוי בכלל הזירות, היערכות זו כוללת גם מוכנות בתי החולים בשעת חירום וכמובן גם נושא המיגון לבתי החולים

יונתן מישרקי:  מוטלת עלינו כחברי כנסת אחריות וחובה גדולה לדאוג לבריאותם של תושבי מדינת ישראל

יונתן מישרקי:  זו אחריות שלקחתי על עצמי בכובד ראש

יונתן מישרקי:       אני נושא תפילה לבורא עולם, שבעזרת השם נוכל חברי הוועדה ביחד לדאוג לטובת מערכת הבריאות שתהיה חזקה ואיתנה ותוכל לתת מענה יעיל ומיטבי בשגרה ובעתות חירום כמו התקופה הנוכחית

יונתן מישרקי:  בתקווה לימים טובים יותר

יונתן מישרקי:  תודה רבה

יונתן מישרקי:      כבוד השר

יונתן מישרקי:  בבקשה

אוריאל בוסו: מכובדי היושב-ראש, אדוני יושב-ראש הקואליציה, חבר הכנסת, צוות הוועדה הנפלא שעבד איתי בשנה האחרונה בצמידות

אוריאל בוסו:  קודם כל, כידוע, אנחנו נמצאים בכינוס פגרה עדיין, אבל זה נקרא עיתות מלחמה, עיתות חירום

אוריאל בוסו:  ובאותה נשימה שיושב-ראש התנועה התקשר לבשר לי שאני מתמנה מהיום להיום לשר הבריאות, הוא מיד הבין שוועדת הבריאות בעת הזו הוא לא יכול להשאיר בחלל ריק

אוריאל בוסו:  וגם אתה, יושב-ראש הקואליציה הבנת שלמרות שזו לא תקופה של מינויים, אבל ישנם דברים שאנחנו צריכים לעשות אותם מיד כאן ועכשיו, ואני מודה לך על כך על החשיבות

אוריאל בוסו:       אדוני היושב-ראש, את האחריות שנופלת עלי כשר, אני כנראה אעכל ואקלוט  בימים הקרובים, בשעות הקרובות, ובישיבה שמיד אני נוסע אליה

אוריאל בוסו:  אבל לך, אני רוצה לומר, שהאחריות שיש לך על הכתפיים כיושב-ראש ועדת הבריאות, היא אחריות לאין ערוך, עוצמתית, מדויקת

אוריאל בוסו:  נהניתי מכל רגע שהייתי בוועדה

אוריאל בוסו:  תדרוש מאיתנו את מה שאני דרשתי

אוריאל בוסו:  בהחלט, אתה הרגולטור, ועושה את העבודה המקצועית שמפקחת על הממשלה

אוריאל בוסו:  ודווקא בעת החרום הזאת שאתה מקבל ויושב-ראש הקואליציה, ואני, מקבלים אין ספור פניות מכל הגורמים – מבתי-חולים, מאשפוזים, אני לא רוצה לומר מכל הענפים שלמעשה חלק ממערך הלחימה הקשה שמדינת ישראל חובה ברגעים אלה זו מערכת הבריאות

אוריאל בוסו:  ולכן, העבודה שלך היא אחריות כבדה וגדולה שבעתיים

אוריאל בוסו:  אני מאחל לך הצלחה

אוריאל בוסו:  ההצלחה שלך זו הצלחת מערכת הבריאות כולה של מדינת ישראל

אוריאל בוסו:  כמובן, שאשמח לעמוד לצדכם בשיתוף פעולה מלא ואמיתי ונכון למען הציבור

אוריאל בוסו:  ובכך, בעזרת השם, נוכל קצת לתת מזור, תשובה ומענה לכאב העצום ולפצע שנפער כרגע בליבה של מדינת ישראל

אוריאל בוסו:  תודה רבה

אוריאל בוסו:  בהצלחה

יונתן מישרקי: תודה רבה, אדוני השר

יונתן מישרקי:  חבר הכנסת ארז מלול

יונתן מישרקי:  בבקשה

ארז מלול: אדוני היושב-ראש, באמת, אנחנו נמצאים בממשלת חירום פשוטו כמשמעו על כל המשתמע מכך

ארז מלול:  תפקידה של הוועדה גדולה לאין ערוך מתפקיד הוועדה בשוטף, ברגיל, בזמנים רגועים יותר

ארז מלול:  יש לך אחריות שלמה, הציבור מחכה לך

ארז מלול:  הציבור פונה אלינו בשבוע האחרון כמה היינו ביחד בחמ"ל

ארז מלול:  באמת, הציבור רוצה תשובות ומגיע לו תשובות

ארז מלול:  מערכת הבריאות עובדת

ארז מלול:  מהסקירה שקיבלנו היום מהיושב-ראש אריה דרעי, עובדת בצורה נפלאה

ארז מלול:  אבל עדיין יש לפעמים דברים שצריך לחזק, צריך לשמוע, צריך לקיים דיונים

ארז מלול:  ואני יודע מהיכרותי איתך אישית שאתה האיש הנכון במקום הנכון, בעיתוי הנכון, ואתה תעשה את זה נאמנה

ארז מלול:  אני מאחל לך בהצלחה

ארז מלול:  תודה

יונתן מישרקי: תודה רבה

יונתן מישרקי:  לפני שאנחנו עוברים לדובר הבא, רק להגיד לך ארז, תודה רבה על כל שיתוף הפעולה ביחד בשבוע האחרון

יונתן מישרקי:  שלא נדע כאלה שיתופי פעולה יותר, אבל באמך, תודה לך על כל מה שאתה עושה ועשית

יונתן מישרקי:       חבר הכנסת הרב רוט

יונתן מישרקי:  בבקשה

משה רוט: קודם כל אני מצטרף, חבל שהוא יצא – משמר היוצא, תרתי משמע

משה רוט:  אבל כמובן שהוא ניהל את ועדת הבריאות בחן, בחסד ובאצילות גדולה

משה רוט:  הוא מצא את האדם הנכון למלאת את מקומו

משה רוט:  אני מאחל לך הצלחה מעומק הלב

משה רוט:  וכמובן, חבריי שנמצאים פה מוועדת הבריאות – אנחנו איתך

משה רוט:  איפה שתלך – שם אנחנו

משה רוט:  תודה רבה

יונתן מישרקי: תודה רבה

יונתן מישרקי:  חבר הכנסת יוסי טייב

יוסף טייב: אדוני היושב-ראש, אני רוצה באמת לאחל לך בהצלחה בדרך החדשה הזו

יוסף טייב:  חדשה, אבל ישנה

יוסף טייב:  את ניהלת חלק מהדיונים, והיית חלק אינטגרלי של הוועדה

יוסף טייב:  מי שמכיר אותך עוד לפני כניסתך כחבר כנסת, אני מכיר את היכולות שלך – אתה בולדוזר אמיתי, יודע להזיז דברים

יוסף טייב:  אין ספק שמערכת הבריאות התברכה ביושב-ראש יוצא, נהדר, וגם ביושב-ראש נכנס, לא פחות, אולי גם יותר, ותדע להביא את ההצלחה גם למערכת החינוך, גם לכוחות ההצלחה

יוסף טייב:  להביא גם לשם אחדות אמיתית

יוסף טייב:       עול כבד מאוד יורד עכשיו על כתפיך

יוסף טייב:  כיו"ר ועדת החינוך, אני יכול להגיד לך, שבתקופת זמן הקשה הזו עבודה רבה מחכה לנו

יוסף טייב:  ללא ספק אני בטוח שתעשה את זה בצורה הטובה ביותר

יוסף טייב:  בהצלחה

יונתן מישרקי: תודה רבה

יונתן מישרקי:  בבקשה, חבר הכנסת יצחק קרויזר

יצחק קרויזר: אדוני היושב-ראש, מערכת הבריאות במדינת ישראל בוודאי שבשגרה, אבל קל וחומר בעתות מלחמה ובחירום, זקוקה לטובים שבטובים

יצחק קרויזר:  אני סמוך ובטוח עליך, אדוני היושב-ראש, וגם לשר שיצא, הטובים ביותר שהיה ניתן מההיכרות שלי איתכם, מהדאגה שלכם למערכת, למערכת הבריאות במרכז ובפריפריה

יצחק קרויזר:  אני שמח מאוד שאתה מונית לכהן כיושב-ראש הוועדה החשובה הזאת, ותקדם את המערכת, כפי שאמרתי, בוודאי שבשגרה, וקל וחומר בחרום, את המערכת שנמצאת בפריפריה שאני יודע שהיא יקרה לליבך

יצחק קרויזר:  אתה תוביל ותקדם אותה

יצחק קרויזר:  עלה והצלח

יצחק קרויזר:  הרבה עבודה לפניך בעת הזו

יצחק קרויזר:  בהצלחה

יונתן מישרקי: תודה רבה

יונתן מישרקי:  תחזור בשלום, בעזרת השם ממה שאתה עושה, עם השרות הגדול שאתה עושה לעם ישראל איפה שאתה נמצא

יונתן מישרקי:       בבקשה, חבר הכנסת ידידי, הרב יצחק פינדרוס

יצחק פינדרוס: תודה רבה

יצחק פינדרוס:  אני לא חושב שאני מחדש משהו

יצחק פינדרוס:  כולנו יודעים שבשבת האחרונה מדינת ישראל עברה את האסון הגדול ביותר שעברה מאז קומה

יצחק פינדרוס:  האסון הזה פוגש אותנו בכל המקומות

יצחק פינדרוס:  אחד המקומות המרכזיים זו מערכת הבריאות על כל ענפיה – מהארגונים, בתי-חולים, קופות-החולים, כל המערכות

יצחק פינדרוס:  הוועדה הזאת היא ועדה קריטית לפיקוח

יצחק פינדרוס:  ועדה קריטית לדבר הזה

יצחק פינדרוס:       אדוני היושב-ראש, אתה יודע שאני יכול לומר מפה מכל החברים 12 שנה מכיר אותך, נתתי בך אמון לפני 12 שנה מראייה ראשונה עוד

יונתן מישרקי: אכן

יצחק פינדרוס: האמנתי בך, ואני מאמין בך

יצחק פינדרוס:  אני חושב שאתה האדם הנכון במקום הנכון לבוא, לפקח על המערכת

יצחק פינדרוס:  לראות שהמערכת עובדת

יצחק פינדרוס:  אני חושב שאחד הדברים הקריטיים שאנחנו עוברים עכשיו זה בדיוק את הדבר הזה כמו שאמרת שאפשר לעבוד יחד כל חברי הכנסת

יצחק פינדרוס:  לפקח, לקדם, לראות, והתפקיד שלנו הוא לעשות שהמערכות יעבדו

יצחק פינדרוס:  אני בטוח שאתה האיש הנכון, במקום הנכון

יצחק פינדרוס:  אני מברך אותך על הדבר הזה

יצחק פינדרוס:  בתקופה הקרובה, אין ספק, ידיך יהיו מלאות עבודה

יצחק פינדרוס:  הוועדה תצטרך להיות מאוד אינטנסיבית, כי כמות הדברים שמערכת הבריאות אמורה לטפל בעקבות האסון הנורא הזה הוא באמת משמעותי מאוד

יצחק פינדרוס:  מאחל לך באמת הצלחה מכל הלב

יצחק פינדרוס:  עלה ותצליח

יונתן מישרקי: תודה רבה

יונתן מישרקי:  תודה רבה לכולם, לכל החברים שהשתתפו

יונתן מישרקי:      ישיבה זו נעולה